ከተማ በይጂንግ ኣበይ ሃገር ትርከብ?
ቻይና፡ ኣብ ገለርያታት ክነብሩ ዝጸንሑ ኣሽሓት ሰባት ክወጹ ይግደዱ
መንግስቲ ቻይና፡ ኣብ ትሕተ- ባይታ ናይ ከተማ በይጂንግ ክነብሩ ንዝጸንሑ ልዕሊ 120 ሽሕ ሰባት ኣውጺኡ ናብ ካልእ ቦታ ከምዘግዓዞም ተገሊጹ። ብመሰረት ‘በይጂንግ ኒዩስ’ ዝተባህለ ማዕከን ዜና’ታ ሃገር፡ እቶም ከቢድ ቁጠባዊ ጸገም ከምዘለዎም ዝተገልጹ ዜጋታት፡ ንመኸዘኒ ኣጽዋር ተባሂሎም ኣብ እዋን ዝሑል ኲናት ኣብ ዝተሃንጹ ገለርያታት’ዮም ክነብሩ ጸኒሖም። ብዘይካ’ዚ፡ ኣብ ውሽጢ’ቲ ገለርያታት ዝተገድገዱ 7,500 ኣባይቲ’ውን ከምዝተረኽቡ እቲ ማዕከን ዜና ወሲኹ ሓቢሩ። መብዛሕትኦም ካብቶም ኣብኡ ክቕመጡ ዝጸንሑ ሰባት፡ ንስራሕ ኢሎም ካብ ርሑቕ ገጠራት ቻይና ዝመጹ ምዃኖም ከኣ ኣመልኪቱ። ንሳቶም፡ ኣብ ኣፓርታማታት በይጂንግ ተኻርዮም ክነብሩ ዓቕሚ ስለ ዘይብሎም፡ ኣብቶም ኣብ ውሽጢ ገለርያታት ዝተሃንጹ ግድጊዳታት ብሕሱር ዋጋ ክቕመጡ ከም ዝተገደዱ’ዩ ዝሕበር።
ቻይና